open-index/open-wikipedia-markdown huggingface dataset:
தொல் ஏரி பறவைகள் சரணாலயம்

**தொல் ஏரி பறவைகள் சரணாலயம்** (*Thol Lake Bird Sanctuary*) இந்தியாவின் வடக்குக் குசராத்தில் உள்ள மெக்சானா மாவட்டத்தில் உள்ளது. குசராத்தில் உள்ள முக்கிய ஈரநிலங்களில் இதுவும்  ஒன்றாகும். தொல் ஏரியைச் சுற்றி தொல் ஏரி பறவைகள் சரணாலயம் அமைந்துள்ளது. புலம்பெயர்ந்து வரும் பறவைகளின் புகலிடமாகவும் இச்சரணாலயம் உள்ளது. 1988 ஆம் ஆண்டில் இயற்றப்பட்ட இந்திய வன விலங்குப் பாதுகாப்புச் சட்டத்தின் படியும் 1972-இன் சட்டப் பிரிவு 18 இன் கீழும் இது சரணாலயமாக அறிவிக்கப்பட்டது. 2001 ஆம் ஆண்டில் இந்த ஏரியானது இராம்சர் தலமாக அறிவிக்கப்பட்டது. இத்தலம் 6.49 எக்டேர் பரப்பளவைக் கொண்டது. 2013 ஆம் ஆண்டில் 0.308 கி.மீ முதல் 2.244 கி.மீ வரை பல்வேறு இடங்களில் நீண்டுள்ள இதன் சுற்றியுள்ள பகுதிகள் சுற்றுச்சூழல் உணர்திறன் மண்டலமாக அறிவிக்கப்பட்டன.

## பறவையினங்கள்
இச்சரணாலயமானது  பறவைகள் மத்திய ஆசியாவிற்குச் செல்லக்கூடிய பறக்கும் பாதையில் அமைந்துள்ளது. 320 வகைகளுக்கும் மேற்பட்ட பறவை இனங்கள் இங்கு வந்து செல்கின்றன. இதில் 30 எண்ணிக்கைக்கும் மேற்பட்ட பறவைகள் அழிந்து வரக்கூடிய நீர்ப்பறவை இனங்கள் அடங்கும்.

*மிகவும் ஆபத்தான நிலையில் உள்ள வெண்முதுகுக் கழுகு மற்றும் சோசியல் லேப்விங் பறவை:
*பாதிக்கப்டக்கூடிய சாரசு கொக்கு, களியன் மற்றும் சிறிய வெள்ளை முன் வாத்து. 
*ஆர்க்டிக்கு மற்றும்  சைபீரியாவிலிருந்து வந்த சிவப்பு மார்பு வாத்தும் சரணாலயத்தில் காணப்படுகின்றன.

## சிக்கல்கள்
இச்சரணாலயத்தின் புகழ்  மக்களிடையே பரவி வருவதால்  நாள்தோறும் பறவை பிரியர்களும், சுற்றுலாப் பயணிகளும் வந்தபடி உள்ளனர். இவர்களின் வசதிக்காக ஏரியைச் சுற்றியுள்ள பகுதிகளில் சட்டவிரோத உணவகங்கள் உருவாகியுள்ளன். அவைகள் கழிவு நீரை வெளியேற்றுகின்றன. இப்பகுதியைச் சுற்றி புதிதாகக் கட்டப்பட்ட வீட்டுவசதி சங்கங்களும் சரியான கழிவு நீர் வலையமைப்பு இல்லாததால் அனைத்தும் ஏரியில் கலந்து ஏரியை மாசுசுபடுத்துகின்றன.

## மேற்கோள்கள்

பகுப்பு:மெக்சனா மாவட்டம்
பகுப்பு:இந்திய ராம்சார் இடங்கள்
பகுப்பு:குசராத்தில் சுற்றுலாத்துறை
செங்கல்லூர்

**செங்கல்லூர்** (*Chengallur*) என்பது  கேரளத்தின் திருவனந்தபுரத்தில் உள்ள பூஜப்புரத்திற்கு அருகிலுள்ள ஒரு பகுதியாகும். இங்கு புகழ்பெற்ற செங்கல்லூர் சிவன் கோயில் அமைந்துள்ளது. இந்த கோயில் சிவபெருமானுக்காக கட்டப்பட்டது. இந்த கோயில் அங்குள்ள முருகனிடம் வேண்டி நேர்ச்சை கடனுக்காக தீக்கங்குகளில்  நடந்து செல்லும் *தீக்காவடி* பிரபலமானது.

பிரபல மலையாள ஆளுமைகளான இசையமைப்பாளர் எம். ஜெயசந்திரன் மற்றும் நடிகர் மற்றும் தயாரிப்பாளர் பிருத்விராஜ் ஆகியோரின் வீடுகள் செங்கல்லூரில் உள்ளன.

பகுப்பு:திருவனந்தபுரத்தின் புறநகர்ப் பகுதிகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
நவாப்கஞ்சு பறவைகள் சரணாலயம்

**நவாப்கஞ்சு பறவைகள் சரணாலயம்** (*Nawabganj Bird Sanctuary*) இந்தியாவின் உத்தரப் பிரதேசத்தில் உள்ள கான்பூர்-இலக்னோ நெடுஞ்சாலையில் உன்னாவு மாவட்டத்தில் அமைந்துள்ளது. சாகித் சந்திர சேக்கர் ஆசாத்து பறவைகள் சரணாலயம் என்று 2015 ஆம் ஆண்டில் மறுபெயரிடப்பட்டது. நவாப்கஞ்சு பறவைகள் சரணாலயம் ஓர் ஏரியும் அதை சுற்றியுள்ள இயற்கைச் சூழலும் கொண்டதாகும். வட இந்தியாவில் காணப்படும் பல ஈரநிலங்களில் இதுவும் ஒன்றாகும். இந்த சரணாலயம், பெரும்பாலும் விடுதலை பெற்ற நாடுகளின் பொதுநலவாயம் (அல்லது முன்னாள் சோவியத் சோசலிச குடியரசுகளின் ஒன்றியம்) நாடுகளிலிருந்து வரும் 250 வகையான புலம்பெயர்ந்த பறவைகளுக்கு பாதுகாப்பை வழங்குகிறது. ஆனால் 1990 ஆம் ஆண்டுகளில் இருந்து இந்த எண்ணிக்கை குறைந்து வருகிறது. பெரும்பாலானவை இமாச்சலப் பிரதேசம் மற்றும் இராசத்தானின் புதிய பகுதிகளுக்கு இடம்பெயர்ந்துள்ளன. இந்த சரணாலயத்தில் ஒரு மான் பூங்கா, கண்காணிப்பு கோபுரங்கள் மற்றும் படகுகள் உள்ளன.

## பறவைகள்
நவாப்கஞ்சு பறவைகள் சரணாலயத்தில் தாயகப் பறவைகளும் புலம்பெயர்ந்த பறவைகள் கலவையாக உள்ளன. குளிர்காலத்தில் திபெத்து, சீனா, ஐரோப்பா மற்றும் சைபீரியாவிலிருந்து இமயமலை முழுவதும் பறவைகள் இடம்பெயர்கின்றன. இந்தப் பறவைகளில் சில 5000 கி.மீ.தொலைவுக்கும் மேல் 8500 மீட்டர் உயரத்திற்கு மேல் பறந்து இங்கு வருகின்றன. சாம்பல் நிற வாத்து, ஊசிவால் வாத்து, குள்ளத்தாரா, செங்களியன், கருவால் வாத்து, காட்டு வாத்து, நாமக்கோழி போன்றவை பருவத்தில் இடம்பெயரும் முக்கிய பறவைகளில் சிலவாகும். சாரசு கொக்கு, மயில், இந்திய வெள்ளை அரிவாள் மூக்கன், சிறு முக்குளிப்பான், சிறிய சீழ்க்கைச்சிரவி, நத்தை குத்தி நாரை, வெண்கழுத்து நாரை, நீளவால் தாழைக்கோழி, கருப்புத் தாமரைக்கோழி, ஆலா, பிணந்தின்னிக் கழுகு, புறா, இரட்டைவால் குருவி, பனங்காடை, பஞ்சுருட்டான் (குடும்பம்) போன்றவை இங்குள்ள உள்ளூர் பறவைகளில் சிலவாகும்.  

## ஊர்வன
இந்த சரணாலயத்தில் காணப்படும் முக்கிய ஊர்வன விலங்குகள் நாகப்பாம்பு, விரியன் பாம்பு, பங்கராசு, எலிப்பாம்பு மற்றும் நீர்ப்பாம்புகள் ஆகியனவாகும்.

## மான் பூங்கா
சரணாலயத்தின் அருகே மான்களுக்கான ஒரு சிறிய பூங்கா நிறுவப்பட்டுள்ளது. பூங்காவில் புள்ளி மான்கள் மற்றும் குரைக்கும் மான்கள் உள்ளன. இது சரணாலயத்தின் முக்கிய ஈர்ப்புகளில் ஒன்றாகும்.

## விருந்தோம்பல்
சரணாலயத்திற்குள் படுக்கை வசதி மற்றும் தங்குமிட வசதியுடன் கூடிய விருந்தினர் மாளிகை, ஓர் உணவகம் மற்றும் குழந்தைகள் பூங்கா ஆகியவை உள்ளன.

## படக் காட்சியகம்

File:Nawabganj Bird Sanctuary, Unnao 02.jpg|நவாப்கஞ்சு பறவைகள் சரணாலயத்தின் பரந்த காட்சி
File:Birds at Nawabganj bird sanctuary, Unnao 02.JPG|பறவைகள் சரணாலயத்தில் ஒரு குளக் கொக்கு
File:Nawabganj Bird Sanctuary, Unnao 01.JPG|கண்காணிப்பு கோபுரம்
File:Nawabganj Bird Sanctuary, Unnao 05.JPG|பறவைகள் சரணலயத்தின் ஈரநிலம்
File:Lake at Nawabganj bird sanctuary, Unnao 04.JPG|பறவைகள் சரணலயத்தின் ஈரநிலம்
File:Nawabganj Bird Sanctuary, Unnao 06.JPG|புலம் பெயர்ந்த பறவைகள்
File:Nawabganj Bird Sanctuary, Unnao 07.JPG
File:Nawabganj Bird Sanctuary, Unnao 09.JPG
File:Boating in lake at Nawabganj bird sanctuary, Unnao 01.JPG|ஏரியில் படகு சவாரி
File:Indian Cormorant swimming in Nawabganj Bird Sanctuary.png|இந்திய நீர்க்காகம்


## மேற்கோள்கள்

## வெளி இணைப்புகள்

* Information on National Parks 
* Nawabganj birds

பகுப்பு:இந்திய ராம்சார் இடங்கள்
பகுப்பு:உன்னாவு மாவட்டம்
பகுப்பு:பறவைகள் காப்பகங்கள்
அஜய் குமார் குசுவாகா

**அஜய் குமார்** என்பவர் **அஜய் குசுவாகா** (*Ajay Kumar Kushwaha*) என்றும் அழைக்கப்படுகிறார். இவர் ஓர் இந்திய அரசியல்வாதியும், பீகார் சட்டமன்றத்தில் இந்திய பொதுவுடமைக் கட்சியின் சட்டமன்ற உறுப்பினரும் ஆவார். இவர் 2020, 2025 பீகார் மாநில சட்டமன்றத் தேர்தல்களில் விபூதிப்பூர் சட்டமன்றத் தொகுதியிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார். 2020 பீகார் சட்டப்பேரவை தேர்தலில், ஐக்கிய ஜனதா தளத்தின் இராம் பாலக் சிங்கினை 40,496 வாக்குகள் வித்தியாசத்தில் தோற்கடித்தார்.

## வாழ்க்கை
அஜய், யோகேந்திர சிங் குசுவாகாவின் மகன் ஆவார். 1993ஆம் ஆண்டில் சமசுதிபூர் கல்லூரியில் முதுகலைப் பட்டம் பெற்றார். 1996 இல் சுல்தான்கஞ்ச் பி. எஸ். கல்லூரியில் இளநிலைச் சட்டப் பட்டப் படிப்பினை முடித்தார்.

## அரசியல்

### 2019 மக்களவைத் தேர்தல்
அஜய் குமார் 2019ஆம் ஆண்டு நடைபெற்ற மக்களவைத் தேர்தலில் உஜியார்பூர் மக்களவைத் தொகுதியில் போட்டியிட்டு வெற்றி வாய்ப்பினை இழந்தார்.

### 2020 பீகார் மாநில சட்டப்பேரவைத் தேர்தல்
அஜய் குமார் பீகாரின் மிதிலா பிராந்தியம் மற்றும் சமசுதிபூர் மாவட்டத்தில் உள்ள விபூதிப்பூர் சட்டமன்றத் தொகுதியில் இந்தியப் பொதுவுடமைக் கட்சியின் சார்பில் போட்டியிட்டு வெற்றி பெற்றார்.

### 2025 தேர்தல்
அஜய் இரண்டாவது முறையாக விபூதிப்பூர் சட்டமன்றத் தொகுதியில் இந்தியப் பொதுவுடமைக் கட்சியின் சார்பில் போட்டியிட்டு வெற்றி பெற்றார்

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:பீகாரைச் சேர்ந்த இந்தியப் பொதுவுடமைக் கட்சி (மார்க்சிஸ்ட்) அரசியல்வாதிகள்
பழங்குடியினர் கெளரவ நாள்

**பழங்குடியினர் கெளரவ நாள்** (*Janjatiya Gaurav Divas*) இந்திய அரசால் நவம்பர் 15 அன்று கொண்டாடப்படும் ஒரு சிறப்பு நாளாகும். இந்தியாவின் பழங்குடியினர் நாட்டிற்குச் செய்த மிகப்பெரிய பங்களிப்பையும் அவர்களின் தன்னலமற்ற போராட்டங்களையும் கௌரவிப்பதற்காக அறிவிக்கப்பட்டது. இந்நாள் சன்சாதிய கௌரவ் திவாசு என்ற பெயராலும் அறியப்படுகிறது. 

பழங்குடி சுதந்திரப் போராட்ட வீரர்களின் பங்களிப்பை நினைவுகூரும் வகையில் நவம்பர் மாதம் 15 ஆம் தேதியை பழங்குடியினர் கெளரவ நாளாகக் கொண்டாட இந்திய அமைச்சரவை அங்கீகரித்தது. 2021 நவம்பர் 10 அன்று நடைபெற்ற மத்திய அமைச்சரவைக் கூட்டத்தில், இந்திய சுதந்திரத்தின் 75 ஆவது ஆண்டு நிறைவினை, ஆண்டு முழுவதும் கொண்டாடப்படும் ஒரு பகுதியாக இம்முடிவு எடுக்கப்பட்டது. நவம்பர் 15 என்பது சிறந்த பழங்குடி வீரர் பிர்சா முண்டாவின் பிறந்தநாள் ஆகும்.

## மேற்கோள்கள்

பகுப்பு:இந்திய அரசு
பகுப்பு:இந்தியாவின் சிறப்பு நாட்கள்
கடல் ஞாயிறு

**கடல் ஞாயிறு** (*Sea Sunday*) என்பது கப்பல் மாலுமிகள், மீனவர்கள், துறைமுக தொழிலாளர்கள், கடற்படையினர் போன்ற கடலில் பணிபுரிபவர்களின் சேவையை மதித்து நினைவுகூரப்படும் ஒரு சிறப்பு நாளாகும். ஆண்டுதோறும் சூலை மாதத்தில் வரும் இரண்டாவது ஞாயிற்றுக்கிழமையில் இந்நாள் கொண்டாடப்படுகிறது. உலகளாவிய பல கிறித்தவ தேவாலயங்கள்,  இந்த நாளை சிறப்பாகக் கொண்டாடுகின்றன. கடலோடிகளின் குடும்பத்தினரை நினைவுகூர்ந்து பிரார்த்தனை செய்வதற்கும் அவர்களின் வாழ்க்கை மற்றும் பணிக்கு நன்றி செலுத்துவதற்கும் இந்நாளை ஒதுக்கி வைக்கின்றன. கடலோர மற்றும் கப்பல் தொழில் தொடர்புடைய மாலுமிகள் சங்கம், சிடெல்லா மேரிசு அற்க்கட்டளை  போன்ற அமைப்புகள் இதில் பங்கேற்கின்றன. கடலில் பணிபுரிபவர்களின் உயிர் ஆபத்தான தொழிலுக்கு நன்றி தெரிவித்தல், அவர்கள் சந்திக்கும் அபாயங்கள், தனிமை, மன அழுத்தம் போன்ற சவால்களை உலகிற்கு எடுத்துக்கூறுதல், அவர்களுக்கும் அவர்களின் குடும்பத்திற்கும் ஆதரவு, நிதி உதவி, மற்றும் வாழ்த்துகள் வழங்குதல் போன்ற பல்வேறு நடவடிக்கைகள் இந்நாளில் முன்னெடுக்கப்படுகின்றன.

## மத அமைப்புகள்
கடற்படையினருக்கான தூதுக்குழு மற்றும் மாலுமிகள் சங்கத்தால் கடல் ஞாயிறு நாள் ஆதரிக்கப்படுகிறது. உலகெங்கிலும் உள்ள பல தேவாலயங்கள், உலகெங்கிலும் உள்ள கடற்படையினரின் பணியை ஆதரிப்பதற்காக கொண்டாட்டங்கள், சேவைகள் மற்றும் சேகரிப்புகளை நடத்துகின்றன.

கத்தோலிக்க திருச்சபையில், கடல் ஞாயிறு சிடெல்லா மாரிசு அறக்கட்டளையால் ஆதரிக்கப்படுகிறது. கத்தோலிக்க கடல் ஞாயிறு திருப்பலியின் போது இரண்டாவது தொகுப்பு நடத்தப்படுகிறது, இதில் திரட்டப்படும் அனைத்து நிதியும் சிடெல்லா மாரிசு அறக்கட்டளைக்கு அதன் பணிகளை ஆதரிக்க செல்கிறது. இது ஓர் நினைவு நாள்.  பிரார்த்தனை மற்றும் கொண்டாட்டத்திற்கான நாள். ஆண்டு முழுவதும் அயராது உழைத்து நமக்கு அடிக்கடி தேவைப்படும் பொருட்களைக் கொண்டு வரும் கடற்படையினரைப் பற்றி சிந்திக்கவும் நன்றி தெரிவிக்கவும் ஒரு வாய்ப்பளிக்கும் நாள் என்று கருதப்படுகிறது.

## மத வளங்கள்
இந்த மூன்று நிறுவனங்களும் தங்கள் வருடாந்திர கடல் ஞாயிறு பிரச்சாரங்களுக்காக தேவாலயம் மற்றும் நிதி திரட்டும் வளங்களை உருவாக்கி, அந்தந்த தேவாலயங்கள் கடல் ஞாயிறு என்பதைப் புரிந்துகொண்டு கொண்டாட உதவுகின்றன.

## மேற்கோள்கள்

## வெளி இணைப்புகள்
* Sea Sunday video 
* Frequently Asked Questions about Sea Sunday. Apostleship of the Sea.
* Sea Sunday. The Mission to Seafarers (archived).
* Sea Sunday. The Sailors' Society.
* Vatican Sea Sunday Message from the Pontifical Council for the Pastoral Care of Migrants and Itinerant People.
* Sea Sunday podcast. Apostleship of the Sea.

பகுப்பு:கடல்வழிப் போக்குவரத்து
பகுப்பு:சூலை சிறப்பு நாட்கள்
சிச்சோண்டி பாட்டீல்

**சிச்சோண்டி பாட்டீல்** *(Chichondi Patil)* என்பது இந்தியாவின் மகாராட்டிர மாநிலத்தில், அகமதுநகர் மற்றும் பீட் மாவட்டத்திற்கு இடையில் அமைந்துள்ள ஓர் எல்லை கிராமமாகும். இக்கிராமம் வெப்பமும்  வறண்ட காலநிலையும் கொண்டுள்ளது. முட்கள் நிறைந்த  இலையுதிர் தாவரங்கள் இங்கு நிறைந்துள்ளன. கிராமத்தின் அடையாள எண் 558115 ஆகும். சூன் முதல் செப்டம்பர் வரையிலான மாதங்களில் பெய்யும் பருவமழையை நம்பியே இங்கு விவசாயம் நடைபெறுகிறது. கிராம மக்களின் வாழ்வாதாரமாக விளங்குவது விவசாயம், கால்நடை வளர்ப்பு, சிறு அளவிலான உற்பத்தி மற்றும் சேவைத் துறை ஆகியைவயாகும். 

2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின் படி சிச்சோண்டி பாட்டீல் கிராமத்தில் 1364 வீடுகளில் 6147 பேர் வசித்தனர். 
 
கிராமத்தைச் சுற்றிலும் பழைய கோட்டையின் தடயங்களைக் காணலாம். டேரா பகுதியில் உள்ள 2 கோட்டை சுவர் வாயில்களின் எச்சங்களை அங்குள்ள புதிய ஆங்கிலப் பள்ளியின் மைதானத்தில் காணலாம். பாட்டீல் பாதையில் உள்ள சிறிய கோட்டை போன்ற அமைப்பு ஒரு முக்கியமான இடமாகும். தற்போது கோட்டையானது மிகவும் சேதமடைந்து வருகிறது. 

## மேற்கோள்கள்

பகுப்பு:அகமதுநகர் மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
டேவிட் சில்வா

**டேவிட் சில்வா** (*David Silva*) அங்கோலா நாட்டைச் சேர்ந்த சதுரங்க வீரராவார். 1998  ஆம் ஆண்டில் இவர் பிறந்தார். பிடே அமைப்பு 2015 ஆம் ஆண்டு டேவிட் சில்வாவிற்கு பன்னாட்டு சதுரங்க மாசுட்டர் என்ற பட்டத்தை வழங்கியது. 

## சதுரங்க வாழ்க்கை
2018 ஆம் ஆன்டு சூலை மாதத்தில் இவர் சி.ஐ.வி அழைப்பிதழ் சதுரங்கப் போட்டியில் விளையாடினார்.  இது ஒரு விரைவு வான மற்றும் அதிவிரைவு ஆட்டப் பகுதியைக் கொண்டிருந்தது. இவர் விரைவு சதுரங்கப் போட்டியில் 7 ஆவது இடத்தைப் பிடித்தார். அதிவிரைவு சதுரங்கப் போட்டியில் இரண்டாம் இடத்தைப் பிடித்தார்.

2024 ஆம் ஆண்டு மார்ச்சு மாதத்தில் ஆப்பிரிக்க சதுரங்க வாகையாளர் போட்டியில் விளையாடி 4 ஆவது இடத்தைப் பிடித்தார்.

ஒலிம்பியாடு தகுதிச் சுற்றுகளில் ஒன்றின் மூலம் வெற்றி பெற்று 2025 சதுரங்க உலகக் கோப்பைக்குத் தகுதி பெற்றார். முதல் சுற்றில் டேவிட் அன்டன் குய்சாரோவால் தோற்கடிக்கப்பட்டார்.

## மேற்கோள்கள்

பகுப்பு:1998 பிறப்புகள்
பகுப்பு:வாழும் மக்கள்
பகுப்பு:அங்கோலா நாட்டு சதுரங்க வீரர்கள்
யூகலிப்டசு

யூகலிப்டசு என்பது மிர்டேசியே குடும்பத்தில் 700க்கும் மேற்பட்ட பூக்கும் தாவர இனங்களைக் கொண்ட ஒரு இனமாகும்.யூகலிப்டசு இனத்தில் உள்ள தாவரங்கள் மென்மையான, நார்ச்சத்து, கடினமான அல்லது சரம் போன்ற பட்டைகளையும் எண்ணெய் சுரப்பிகளைக் கொண்ட இலைகளையும் கொண்டுள்ளன. யூகலிப்டசின் பெரும்பாலான இனங்கள் ஆஸ்திரேலியாவை பூர்வீகமாகக் கொண்டவை, மேலும் ஒவ்வொரு மாநிலத்திலும் பிரதேசத்திலும் பிரதிநிதித்துவ இனங்கள் உள்ளன. ஆஸ்திரேலிய காடுகளில் முக்கால்வாசி யூகலிப்ட் காடுகள். பல யூகலிப்ட் இனங்கள் காட்டுத்தீக்கு ஏற்றவாறு மாறிவிட்டன, தீக்குப் பிறகு மீண்டும் வளர முடிகிறது, அல்லது தீயில் இருந்து தப்பிக்கும் விதைகளைக் கொண்டுள்ளன.

சில இனங்கள் ஆஸ்திரேலியாவின் வடக்கே உள்ள தீவுகளுக்கு சொந்தமானவை, மேலும் ஒரு சிறிய எண்ணிக்கையிலானவை கண்டத்திற்கு வெளியே மட்டுமே காணப்படுகின்றன. யூகலிப்ட்கள் வேகமாக வளரும் தன்மை, மதிப்புமிக்க மரம் அல்லது கூழ் மரம், தேன் உற்பத்தி அல்லது அத்தியாவசிய எண்ணெய்களுக்குப் பயன்படுத்தப்படலாம் என்பதால் பல நாடுகளில் தோட்டங்களில் வளர்க்கப்படுகின்றன. இருப்பினும், சில நாடுகளில், அவற்றின் அதிக எரியக்கூடிய தன்மை காரணமாக காட்டுத் தீ ஏற்படும் அபாயம் காரணமாக அவை அகற்றப்பட்டுள்ளன.

## மேற்கோள்கள்
மகர்நோன்புச்சாவடி வெங்கடசுப்பய்யர்

அகுமதுகுல **மகர்நோன்புச்சாவடி வெங்கடசுப்பையா** (*Manambuchavadi Venkatasubbayyar*; 1803-1862) என்பவர் கருநாடக இசைப் பாடகரும் இசையமைப்பாளரும் ஆவார். இவர் அமசத்வானி ராகத்தில் வர்ணம் ஜலஜாக்சியை இயற்றினார். இவர் புகழ்பெற்ற இசையமைப்பாளர் தியாகராஜரின் உறவினரும் நேரடி மாணவரும் ஆவார். இவர் ஒரு திறமையான பாடகரும் புகழ்பெற்ற ஆசிரியராகவும் இருந்தார். இவர் தெலுங்கு, சமசுகிருதத்தில் அறிஞராக இருந்தார். இவர் தெலுங்கு மொழியில் இசையமைத்தார்.

வெங்கடசுப்பையா தமிழ்நாட்டின் தஞ்சாவூர் மாவட்டத்தில் உள்ள மகர்நோன்புச்சாவடியில் பிறந்தார். இவர் தனது வாழ்க்கையின் பெரும்பகுதியை தியாகராஜாவுடன் கழித்தார். மேலும் அவரது பல பாடல்களைப் பாதுகாக்க உதவினார்.

வெங்கடசுப்பைய்யாவின் மாணவர்களில் ஐந்து பேர், மகா வைத்தியநாதயர், பட்டணம் சுப்பிரமணியன் ஐயர், சரபா சாசுதிரி, தியாகராஜா (சிறந்த இசையமைப்பாளர் தியாகராஜரின் பேரன்) மற்றும் பிடில் வெங்கோப ராவ் ஆகியோர். இவர்கள் பின்னர் புகழ்பெற்ற இசையமைப்பாளர்கள்/இசைக்கலைஞர்களாக விளங்கினர். மேலும், தியாகராஜரின் பாடல்களை ஆந்திராவுக்கு எடுத்துச் சென்ற சுசர்லா தட்சிணமூர்த்தி சாசுதிரிக்கும் இவர் கற்பித்தார். வெங்கடசுப்பைய்யாவின் பாடல்களில் முத்திரை வெங்கடேசனைக் கொண்டிருந்தது.

## மேற்கோள்கள்

பகுப்பு:கருநாடக இசைக் கலைஞர்கள்
பகுப்பு:ஊர்ப் பெயரால் அறியப்படும் மக்கள்
பட்டாபிராமையா

**பட்டாபிராமையா** (*Pattabhiramayya*) பத்தொன்பதாம் நூற்றாண்டின் கருநாடக இசை இசையமைப்பாளர் ஆவார். இவர் தமிழ், தெலுங்கு, கன்னட மொழிகளில் இசையமைத்துள்ளார். இவர் இந்தியாவில் தமிழ்நாட்டில் கும்பகோணம் அருகே உள்ள திருப்பனாந்தாளில் பிறந்தார்.

பட்டாபிராமையா, காதல் இயல்புடைய ஜாவலி பாணியில் பல பாடல்களை இயற்றியுள்ளார். இவர் *கர்பபுரிசா*வினை தனது முத்திரைகளில் ஒன்றாக பயன்படுத்தினார்.

## மேற்கோள்கள்

பகுப்பு:கருநாடக இசைக் கலைஞர்கள்
திருவாரூர் இராமசாமி பிள்ளை

**இராமசாமி பிள்ளை** (*Ramaswami Pillai*: 1798–1852) என்பவர் இந்திய கருநாடக இசையமைப்பாளர் ஆவார். இவர் தமிழ்நாட்டில் திருவாரூரில் உள்ள தியாகராசர் கோயிலுடன் தொடர்புடைய நயனார் அடியார் குடும்பத்தைச் சேர்ந்த கமலா தியகேசம் பிள்ளை மற்றும் வசந்தம்மாள் ஆகியோருக்கு மகனாகத் திருவாரூரில் பிறந்தார். இராமசாமி பிள்ளை இசையமைப்பாளராகவும், ஐந்து மொழியியலாளராகவும் தேர்ச்சிப்பெற்றார். வைதீசுவரன் கோயில் பனிக்குப் பின் ஓய்வு பெற்றார். இங்கு இவர் தனது வாழ்க்கையின் கடைசி நாட்களைக் கழித்தார். இவர் 53 வயது வரை வாழ்ந்தார். இவரது சகோதரி சரசுவதியும் ஒரு திறமையான இசைக்கலைஞராக இருந்தார். இவர் வீணைக் கலைஞராகவும் பாடகியாகவும் இருந்தார்.

## படைப்புகள்
இராமசாமி பிள்ளை வர்ணம் மற்றும் கீர்த்தி உட்பட சுமார் 52 பாடல்களை இயற்றியுள்ளார். மேலும் இவரது முத்திரை வேதபுரி அல்லது வேதபுரிசாவாக இருந்தது. இது வைத்தீசுவரன் கோயிலின் பெயர்களில் ஒன்றின் பெயரால் இருந்தது. இவரது சில படைப்புகள் பின்வருமாறு:

* *வனிதா நின்னே ([[வர்ணம் (இசை)|வர்ணம்]]) -[[பைரவி (ராகம்)|பைரவி]]*
* *ரூபமு ஜூச்சி ([[வர்ணம் (இசை)|வர்ணம்]]-[[தோடி|அனுமந்தோடி]]) (இசையமைப்பானது இராமசாமி பிள்ளையா அல்லது முத்துசாமி தீட்சிதரா என்பது குறித்து குழப்பம் உள்ளது*
* *ஜகதீசுவரி கிருபாய்-[[மோகனம்]]*
* *எக்கலத்திலம்-பூர்விகல்யாணி*
* *நா மீதா-சவுராஷ்டிரா*
* *ஸ்ரீ காமாக்ஷி கடாக்சி-வசந்தா*
* *இது நல்லா சமயம-[[மேசகல்யாணி|கல்யாணி]]*

## மேற்கோள்கள்

பகுப்பு:கருநாடக இசைக் கலைஞர்கள்
பகுப்பு:ஊர்ப் பெயரால் அறியப்படும் மக்கள்
தருமபுரி சுப்பராயர்

**தருமபுரி ஜவாலி சுப்பராயர்** (*Dharmapuri Jaavali Subbarayar*) கருநாடக சங்கீத இசையமைப்பாளர் ஆவார். 19ஆம் நூற்றாண்டில் வாழ்ந்த இவர் தெலுங்கு மொழியில் இசையமைத்துள்ளார். இவர் தனது பிறந்த ஊரான *[[தருமபுரி]]* பெயரில் *[[முத்திரை (இசை)|முத்திரை]]* ஒன்றை உருவாக்கியுள்ளார்.

## தொகுப்புகள்

## மேற்கோள்கள்

## வெளி இணைப்புகள்

* Karnatic.com வாழ்க்கை வரலாறு

பகுப்பு:கருநாடக இசைக் கலைஞர்கள்
பகுப்பு:ஊர்ப் பெயரால் அறியப்படும் மக்கள்
சு. ராஜரத்தினம்

## சு. ராஜரத்தினம்

**சு. ராஜரத்தினம்** (*Subbiah Rajarathnam*) இந்தியாவின் முன்னாள் கபடி வீரரும், 1994 ஹிரோஷிமா ஆசிய விளையாட்டு போட்டிகளில் இந்திய அணி கேப்டனும் ஆவார். 1990 பீஜிங் மற்றும் 1994 ஹிரோஷிமா ஆசிய விளையாட்டுகளில் இந்தியா தங்கப்பதக்கம் வெல்வதில் இவர் முக்கிய பங்கு வகித்தார்.

இவர் 1994 ஆம் ஆண்டுக்கான இந்திய அரசின் **அர்ஜுனா விருது** பெற்றவர். தமிழ்நாட்டைச் சேர்ந்த முதல் கபடி வீரருக்கு வழங்கப்பட்ட அர்ஜுனா விருதாக ஊடகங்கள் குறிப்பிடுகின்றன.

2025 ஆம் ஆண்டு வெளியான *பைசன் காலாமாடன்* திரைப்படம் ராஜரத்தினத்தின் வாழ்க்கை, குறிப்பாக 1994 இந்தியா–பாகிஸ்தான் கபடி போட்டியின் உண்மை சம்பவங்களை வெளிப்படுத்தியது.

## ஆரம்ப வாழ்க்கை
ராஜரத்தினம் கன்னியாகுமரி மாவட்டம் கணபதிபுரம் கிராமத்தைச் சேர்ந்தவர். சிறுவயதில் மண் மைதானங்களில் காலணியில்லாமல் விளையாடியவர்; இது அவரின் துரிதம், கால்பணி மற்றும் மண்-மைதான கபடி அனுபவத்தை வடிவமைத்தது.

## விளையாட்டு வாழ்க்கை

### உள்நாட்டு விளையாட்டு
* 1980–1984 – தமிழ்நாடு ஆண்கள் கபடி அணியின் கேப்டன்  
* 1984–1993 – இந்திய ரெயில்வே (ICF) அணியில் முக்கிய வீரர்  
* தமிழ்நாடு அணியின் பல தேசிய வெற்றிகளில் பங்கு  
* மண் மைதானங்களில் விளையாடிய திறனுக்காக “கபடியின் பைசன்” என ஊடகங்கள் அழைத்தன.

### சர்வதேச விளையாட்டு
* 1987 – SAF Games, கொல்கத்தா  
* 1990 – பீஜிங் ஆசிய விளையாட்டுகள் – துணைக் கேப்டன்; இந்தியா தங்கம் வென்றது.
* 1994 – ஹிரோஷிமா ஆசிய விளையாட்டுகள் – இந்திய அணி கேப்டன்; 42–20 என்ற கணக்கில் பாகிஸ்தானை வென்றது.

1994 ஆசிய விளையாட்டில் நடைபெற்ற முதல் போட்டி 19–19 என்ற நிலையில் நிறுத்தப்பட்டபின் மறுபோட்டி நடைபெற்றது; அதில் இந்தியா பெரும் வித்தியாசத்தில் வென்றது என அவர் கூறியுள்ளார்.

## பயிற்சி மற்றும் நிர்வாகம்
* இந்திய அணி, ஏர் இந்தியா, தாய்லாந்து அணிகளுக்கு பயிற்சி வழங்கினார்.
* தமிழ்நாட்டில் இளம் வீரர்களுக்கு தொடர்ந்து பயிற்சி அளிக்கிறார்.  
* 2024 டிடி தமிழ் நிகழ்ச்சியில் அவரது பயிற்சி முறைகள் பதிவு செய்யப்பட்டன.

### 2018 AKFI தேர்வு விவகாரம்
2018-ல் தேசிய அணித் தேர்வில் முறைகேடு நடந்ததாக தாக்கல் செய்யப்பட்ட வழக்கில், முன்னாள் வீரர் ராஜரத்தினமும் இணைந்திருந்தார். இதை *The Times of India* செய்தி வெளிப்படுத்தியது.

## விருதுகள்
* **அர்ஜுனா விருது** – 1994 
* **ஆசிய விளையாட்டுத் தங்கம்** – 1990, 1994 

## பாராட்டு
ராஜரத்தினம் இந்திய கபடி விளையாட்டு முன்னேற்றத்தில் ஒரு முக்கிய தூணாகக் கருதப்படுகிறார். 1990 & 1994 ஆசிய விளையாட்டுகளில் இந்தியாவின் ஆதிக்கத்தை உருவாக்கிய ஆரம்பத்தள வீரர்களில் ஒருவராக ஊடகங்கள் அவரை வர்ணிக்கின்றன.

## பொதுக் கலாச்சாரம்
*பைசன் காலாமாடன்* (2025) திரைப்படம், 1994 இந்தியா–பாகிஸ்தான் கபடி போட்டியின் உண்மை சம்பவங்களை அடிப்படையாகக் கொண்டது; இதில் ராஜரத்தினத்தின் வாழ்க்கை மற்றும் வெற்றிகள் முக்கிய ஆதாரமாக பயன்படுத்தப்பட்டன.

## குறிப்புகள்

## வெளி இணைப்புகள்
* 
* 
* 
*
புதுச்சேரி சட்டமன்றத் தேர்தல், 2026

**புதுச்சேரி சட்டமன்றத் தேர்தல், 2026** என்பது 2026-ஆம் ஆண்டு ஏப்ரல் 9 அன்று புதுச்சேரியில் நடைபெறவிருக்கும் சட்டமன்றத் தேர்தலாகும். வாக்குகள் எண்ணப்பட்டு முடிவுகள் 2026 மே 4 அன்று வெளியிடப்படும் என்று அறிவிக்கப்பட்டுள்ளது.

## அட்டவணை
இந்தியத் தேர்தல் ஆணையம்  தேர்தலுக்கான அட்டவணையை 2026 மார்ச் 15 அன்று அறிவித்தது.

## வாக்காளர் புள்ளிவிவரம்
இந்தியத் தேர்தல் ஆணையத்தின் புள்ளிவிவரப்படி, புதுச்சேரியில் 9,44,211 வாக்காளர்கள் சட்டமன்றத் தேர்தலில் வாக்களிக்கத் தகுதி பெற்றுள்ளனர். இதில் 4,43,595 பேர் ஆண்களும், 5,00,477 பேர் பெண்களும், 139 பேர் மூன்றாம் பாலின வாக்காளர்களும் உள்ளனர்.

### 

### 

### நாம் தமிழர், த. வெ. க.

## வேட்பாளர் பட்டியல்

## மேற்கோள்கள்

பகுப்பு:புதுச்சேரி சட்டமன்றத் தேர்தல்கள்
பாலக்காடு பரமேசுவரா பாகவதர்

**பாலக்காடு பரமேசுவரா பாகவதர்** (*Palghat Parameswar Bhagavathar*)(1815-1892) என்பவர் இந்தியாவின் கேரளாவில் நூரானியின் பிறந்த ஒரு கர்நாடக இசைப் பாடகரும் இசைக்கலைஞரும் ஆவார்.

பரமேசுவர பாகவதர் சிறீ சுவாதி திருநாளின் முக்கிய அரண்மனை இசைக்கலைஞராகவும் இசையமைப்பாளராகவும் இருந்தார். சுவாதி திருநாளின் ஆட்சியில் மட்டுமல்ல, திருவிதாங்கூரின் நான்கு ஆட்சியாளர்களின் அரச சபையிலும் முக்கிய கலைஞராக இருந்துள்ளார், பரமேசுவரா. இவை: சுவாதி திருநாள், உத்திரம் திருநாள், மார்த்தாண்ட வர்மா, ஆயில்யம் திருநாள் மற்றும் விக்ரம் திருநாள். பாலக்காட்டு நகரில் உள்ள நூரணி அக்ராகாரத்தில் பிறந்த இவர், இளம் வயதிலேயே பெற்றோரை இழந்து, குருவாயூரில் உள்ள தனது மாமாவிடம் வளர்க்கப்பட்டார். 16ஆவது  வயதிலேயே, இசையின் கோட்பாடு, நடைமுறை அம்சங்களில் இவருக்கு நல்ல அறிவு இருந்தது. விரைவாக சமசுகிருதம், மலையாளத்தில் பாடல்களை சரளமாக இயற்றுவதில் கைதேர்ந்தவர் ஆனார்.

பாகவதர் தனது இராகம்-தானம்-பல்லவிக்கு மிகவும் பிரபலமானவர். கானா இராகங்களில் (நாட்டை, கோவலா, வராளி, ஆரபி மற்றும் ஸ்ரீ ராகம்) தனமும், சவேரி இராகத்தில் ஆலாபனையும் பாடும் இவரது தனித்துவமான பாணி, நவராத்திரி மண்டபத்தில் "பரிபாஹி கணாதிபா" (சுவாதி இசையமைப்பு) என்று அன்றைய இசைக் கலைஞர்களால் பெரிதும் பேசப்பட்டது. பாகவதரின் பாடல்கள், முதன்மையாக சமசுகிருதத்தில், சுவாதி திருநாள் மற்றும் தீட்சிதர் ஆகியோரின் இசையை ஒத்திருந்தன. சிறீ என். பி. இராமசுவாமி சிறீ பரமேசுசுர பாகவதரின் கொள்ளுப் பேரன் ஆவார்.

## மேற்கோள்கள்

பகுப்பு:1815 பிறப்புகள்
பகுப்பு:1892 இறப்புகள்
பகுப்பு:பாலக்காடு மாவட்ட மக்கள்
பகுப்பு:வாக்கேயக்காரர்கள்
பகுப்பு:கருநாடக இசைப் பாடகர்கள்
பகுப்பு:ஊர்ப் பெயரால் அறியப்படும் மக்கள்
கன்னிமாரா சந்தை

**கன்னிமாரா சந்தை** (*Connemara Market*) என்பது கேரள மாநிலத்தில், திருவனந்தபுரம் நகரில் உள்ள பாளையம் சந்திப்பில் அமைந்துள்ளது.  அண்மையில் புதுப்பிக்கப்பட்ட சந்தை, அதை ஒட்டிய சஃபாலியம் வளாகத்துடன் இணைக்கப்பட்டுள்ளது. திருவிதாங்கூர் மன்னராக உத்திராடம் திருநாள் இருந்த காலத்தில், படை வீரர்களுக்கு அன்றாட அத்தியாவசியப் பொருட்களை வழங்குவதற்காக 1857 ஆம் ஆண்டு பாளையம் சந்தை நிறுவப்பட்டது.

சந்தையின் வளைந்த தோரண வாயில் பின்னர் கட்டப்பட்டது. இது 1888 ஆம் ஆண்டு திருவனந்தபுரத்திற்கு வருகை தந்த, சென்னை மாகாணத்தின் ஆளுநரான சர் ராபர்ட் போர்க், முதலாம் பரோன் கன்னிமாரா அவர்களால் திறந்து வைக்கப்பட்டது. எனவே அவரது நினைவாக, சந்தைக்கு அப்போது "கன்னிமாரா சந்தை" என்று பெயரிடப்பட்டது.

## மேற்கோள்கள்

பகுப்பு:திருவனந்தபுரத்தின் புறநகர்ப் பகுதிகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:இந்தியாவில் சில்லறை விற்பனைச் சந்தைகள்
உமோகோயிட்டு

**உமோகோயிட்டு** (*Umohoite*) என்பது  (UO2)MoO4•2H2O.என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய ஆக்சைடு மற்றும் ஐதராக்சைடு கனிமமாகும். இந்த கனிமத்தின் பெயர் அதன் கலவையை பிரதிபலிக்கிறது: யுரேனைல் (U), மாலிப்டேட்டு (Mo) மற்றும் நீர் (H2O).

பன்னாட்டு கனிமவியல் சங்கம் உமோகோயிட்டு கனிமத்தை Umoஎன்ற குறியீட்டால் அடையாளப்படுத்துகிறது.

உமோகோயிட்டு அமெரிக்காவின் மேரிசுவேலில் காணப்படுகிறது. இந்த கனிமத்தை முதன்முதலில் பால் எஃப். கெர் மற்றும் பி. புரோபி ஆகியோர் 1953 ஆம் ஆண்டில் கண்டுபிடித்து விவரித்தனர்.

## மேற்கோள்கள்

பகுப்பு:யுரேனியம் கனிமங்கள்
பகுப்பு:ஆக்சைடு கனிமங்கள்
பகுப்பு:ஐதராக்சைடு கனிமங்கள்
பகுப்பு:முச்சரிவச்சுக் கனிமங்கள்
தங்கமணி

**தங்கமணி** (பிறப்பு: 1925) என்பவர் தமிழ்நாட்டைச் சேர்ந்த ஒரு தமிழ் எழுத்தாளராவார். இவர் நூற்றுக்கும் மேற்பட்ட சிறுவர் இலக்கிய நூல்களைப் படைத்துள்ளார். 1947 முதல் 1988 வரை வெளியான அனைத்து சிறார் இதழ்களிலும் இவரது படைப்புகள் வெளியாகியுள்ளன. இவர் 211 சிறார் இலக்கிய நூல்களை எழுதியதாக அறியப்படுகிறது.

## வாழ்க்கை குறிப்பு
தங்கமணி 1925 ஆம் ஆண்டு சென்னையில் வாடவூர் மு. தங்கவேலர், புதுவை சூடாமணி அம்மாள் இணையருக்கு மகனாகப் பிறந்தார். இவரின் தந்தை சென்னைத் துறைமுகப் பகுதியில் உள்ள தானியக்கிடங்கில் பணியாற்றிவந்தார். சென்னை துறைமுகப் பகுதியில் பிரித்தானியர் உருவாக்கிய *பிளாக் டவுன்* என்று அழைக்கபட்ட *கரியமால்நகர்* (தற்போது *கார்ப்பரேசன் லைன்* என்று அழைக்கபடுகிறது.) என்ற பகுதியில் வசித்துவந்தனர். தங்கமணி எட்டாம் வகுப்புவரை பயின்றார் என்றாலும், அறிவியல் நூல்கள், சிறுகதைகள், புதினங்கள், நாடகங்கள், வாழ்க்கை வரலாறுகள் என அனைத்துவகைப் படைப்புகளையும் எழுதும் ஆற்றலை வளர்த்துக் கொண்டார்.

தங்கமணி 1947 முதல் சிறார் இலக்கியங்களைப் படைக்கத் தொடங்கினார். அக்காலத்தில் வெளியான பெரும்பாலான சிறார் இதழ்களிலும் தங்கமணி எழுதிவந்தார். இவர் எழுதிய *சுகுமார்* என்ற சிறுகதை 1950 இல் குழந்தைப் பதிப்பகத்தால் நூலாக வெளியிடப்பட்டது. இவர் மொத்தம் 211 சிறார் இலக்கிய நூல்களை எழுதியதாக அறியப்படுகிறது. அழ. வள்ளியப்பா 1950இல் துவக்கிய *குழந்தை எழுத்தாளர் சங்கத்திற்கு* இவர் ஒரு தூண்டுகோலாக இருந்தார்.

## மேற்கோள்கள்

பகுப்பு:1925 பிறப்புகள்
பகுப்பு:தமிழ் சிறுவர் இலக்கிய எழுத்தாளர்கள்
பகுப்பு:தமிழக எழுத்தாளர்கள்
பகுப்பு:சென்னை எழுத்தாளர்கள்
பருபள்ளி இராமகிருஷ்ணையா பந்துலு

**பருபள்ளி இராமகிருஷ்ணையா பந்துலு** (*Parupalli Ramakrishnayya Pantulu*)(1883–1951) என்பவர் கருநாடக இசைப் பாடகர் ஆவார். எம். பாலமுரளிகிருஷ்ணா போன்ற மேதைகளையும், பல புகழ்பெற்ற இசைக்கலைஞர்களையும் உருவாக்கிய குருவாக இவர் நன்கு அறியப்பட்டவர்.

ஸ்ரீ பந்துலு துறவி தியாகராஜரின் சீடர் பரம்பரையின் நேரடி வம்சாவளியைச் சேர்ந்தவர். குரு பரம்பராவின் வரிசையில், சுசர்லா தட்சிணமூர்த்தி சாசுதிரி, அகுமதுகுல மகர்நோன்புச்சாவடி வெங்கடசுப்பய்யர், துறவி தியாகராஜர் ஆகியோருக்குப் பிறகு, தியாகராஜரின் சீடர்களின் வரிசையில் இசைக்கலைஞர் நான்காவது இடத்தில் உள்ளார்.

1882 திசம்பர் 15 அன்று மங்கம்மா, சேசாச்சலம் இணையரின் மகனாக ஆந்திரப் பிரதேசம் ஸ்ரீகாகுளம் நகரில் பிறந்தார். முறையான கல்வி மற்றும் உபநாயனம் (முறைசாரா வயது வரும் விழா) ஆகியவற்றுக்குப் பிறகு, ஆந்திராவின் கிருஷ்ணா மாவட்டத்தில் உள்ள சல்லப்பள்ளி சமசுதானத்தில் கிராம சட்ட அமலாக்க அதிகாரியான தனேதார் என்ற பணியை மேற்கொண்டார்.

## மேற்கோள்கள்

பகுப்பு:1883 பிறப்புகள்
பகுப்பு:1951 இறப்புகள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:கருநாடக இசைக் கலைஞர்கள்
பகுப்பு:ஊர்ப் பெயரால் அறியப்படும் மக்கள்
மனோன் ரெச்சா நீர்

**மனோன் ரெச்சா நீர்** (*Manon Reja Neer*) என்பவர் வங்காளதேச நாட்டைச் சேர்ந்த சதுரங்க வீரராவார். 2010  ஆம் ஆண்டு சூன் மாதம் 10 ஆம் தேதியன்று இவர் பிறந்தார். 2024 ஆம் ஆண்டு அக்டோபர் மாதத்தில் இவருக்கு வயது 14 ஆண்டுகள், 3 மாதங்கள் மற்றும் 16 நாட்கள் இருக்கும்போது  வங்காளதேசத்தின் பன்னாட்டு சதுரங்க மாசுட்டர் ஆனார். 2024 ஆம் ஆன்டு சூலை மாதத்தில் நடைபெற்ற  48ஆவது தேசிய சதுரங்க வாகையாளர் போட்டியில் 13 ஆட்டங்களில் 10 புள்ளிகளுடன் வெற்றி பெற்று தற்போதைய வாகையாளராக உள்ளார். பிடே அமைப்பு 2024 ஆம் ஆண்டு மனோன் ரெச்சா நீருக்கு பன்னாட்டு சதுரங்க மாசுட்டர் என்ற பட்டத்தை வழங்கியது.

## சதுரங்க வாழ்க்கை
மனோன் ரெச்சா நீர் 2017 ஆம் ஆண்டில்  தனது வேட்பாளர் மாசுட்டர் பட்டத்தைப் பெற்றார். கிராண்ட்மாசுட்டர், பன்னாட்டு மாசுட்டர், பிடேமாசுட்டர் ஆகிய சதுரங்க மாசுட்டர் பட்டங்களுக்கு முன்னோடி பட்டம் வேட்பாள மாசுட்டர் என்பதாகும்.

2019 ஆம் ஆண்டு புது தில்லியில் நடந்த பொதுநலவாய இளைஞர் வாகையாளர் போட்டி, கொழும்பில் நடந்த ஆசிய இளைஞர்  வாகையாளர் போட்டி மற்றும் தாசுகண்டில் நடந்த மேற்கத்திய-ஆசிய இளைஞர்  வாகையாளர் போட்டி ஆகியவற்றிலிருந்து நீர் நான்கு தங்கம் மற்றும் ஒரு வெள்ளிப் பதக்கத்தை வென்றார்.

2019 ஆம் ஆண்டு அக்டோபர் மாதத்தில் ஒன்பது வயதில், வங்காளதேச தேசிய சதுரங்க வாகையாளர் போட்டியில் இடம் பெற்ற இளைய வங்காளதேச வீரர் என்ற பெருமையை நீர் பெற்றார். முந்தைய சாதனையை கிராண்ட்மாசுட்டர் நியாசு முர்செட்டு 10 வயதில் வாகையாளர் பட்டம் வென்றதே சாதனையாகும். அவர் 2023 ஆம் ஆண்டில்  தனது பிடே  மாசுட்டர் பட்டத்தை வென்றார்.

அங்கேரியின் புடாபெசுட்டு நகரத்தில் நடந்த சதுரங்கப் போட்டியில் இந்தியாவின் பன்னாட்டு சதுரங்க மாசுட்டர் சம்பிட் பாண்டாவை வீழ்த்தி, பன்னாட்டு சதுரங்க மாசுட்டர் பட்டம் பெற்ற இளைய வங்காளதேச சதுரங்க வீரர் என்ற பெருமையை நீர் பெற்றார். முந்தைய சாதனையை கிராண்ட்மாசுட்டர் நியாசு முர்செட்டு 15 வயது மற்றும் 5 மாதங்களில் வைத்திருந்தார். இப்போட்டியில் கிராண்டு மாசுட்டர்கள், பன்னாட்டு மாசுட்டர்கள், 2250 பிடே தரவரிசைப் புள்ளிகளுக்கு கீழே உள்ளவர்கள் கலந்து கொண்டு விளையாடினார்கள். 

2025 ஆம் ஆண்டு மார்ச்சு மாதத்தில் இலங்கையின் கொழும்பில் நடந்த மண்டல சதுரங்க வாகையாளர் போட்டியை வென்ற பிறகு, நீர் 2025 சதுரங்க உலகக் கோப்பையில் விளையாடத் தகுதி பெற்றார் 

## மேற்கோள்கள்

## வெளி இணைப்புகள்
* 
பகுப்பு:2010 பிறப்புகள்
பகுப்பு:வாழும் மக்கள்
பகுப்பு:வங்காளதேச சதுரங்க வீரர்கள்
கிளார்க்கைட்டு

**கிளார்க்கைட்டு** (*Clarkeite*) என்பது  (Na,Ca,Pb)2(UO2)2(O,OH)3என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். Na,Ca,Pb)(UO2)O(OH)•0-1H2O என்ற வாய்ப்பாட்டாலும் இதை அடையாளப்படுத்தலாம். இது ஒரு யுரேனியம் ஆக்சைடு கனிமமாகும். 

பன்னாட்டு கனிமவியல் சங்கம் கிளார்க்கைட்டு கனிமத்தை Ckeஎன்ற குறியீட்டால் அடையாளப்படுத்துகிறது.

கிளார்க்கைட்டின் நிறம் அடர் பழுப்பு நிறத்தில் இருந்து சிவப்பு கலந்த ஆரஞ்சு நிறம் வரை மாறுபடும். பெக்மாடைட்டு படிகமயமாக்கலின் போது, ​​யுரேனைட்டை ஆக்சிசனேற்றம்  செய்து மாற்றுவதன் மூலம் கிளார்க்கைட்டு உருவாகிறது. யுரேனைட்டு தாங்கும் கிரானைட்டு பெக்மாடைட்டுகள் பொதுவானவை என்றாலும், கிளார்கைட்டு அரிதானது மற்றும் பிற யுரேனியம் தாதுக்களுடன் நெருக்கமாகப் பின்னிப் பிணைந்து காணப்படுகிறது.

இக்கனிமம் இரண்டு இடங்களில் மட்டுமே அறியப்படுகிறது. அமெரிக்காவின் மேற்கு வட கரோலினாவில் உள்ள சுப்ரூசு பைன் பெக்மாடைட்டு மாவட்டம் மற்றும் இந்தியாவின் அச்மீர் மாவட்டத்தில் உள்ள இராச்புதானா ஆகியன இவ்விரண்டு இடங்களாகும். கிளார்கைட்டு கனிமம்  மட்டுமே இயற்கையாகத் தோன்றும் உயர் வெப்பநிலை யுரேனேட்டு ஆகும். சிறந்த கிளார்கைட்டுக்கான பொதுவான வாய்ப்பாடு Na[(UO2)O(OH)](H2O)0–1 ஆகும்.

அமெரிக்க கனிம வேதியியலாளரும், அமெரிக்க புவியியல் ஆய்வின் முன்னாள் தலைமை வேதியியலாளருமான பிராங்க் விக்கிள்சுவொர்த் கிளார்க்கின் (1847-1931) நினைவாகப் இக்கனிமத்திற்கு கிளார்க்கைட்டு எனப் பெயரிடப்பட்டது.

## மேற்கோள்கள்

*Clarkeite: New chemical and structural data
*Clarkeite: Clarkeite mineral information and data
*WebMineral

பகுப்பு:யுரேனியம் கனிமங்கள்
பகுப்பு:சோடியம் கனிமங்கள்
பகுப்பு:ஐதராக்சைடு கனிமங்கள்
பகுப்பு:முக்கோணவமைப்புக் கனிமங்கள்
பகுப்பு:ஆக்சைடு கனிமங்கள்
பன்செமல்

**பன்செமல்** (*Pansemal*) என்பது இந்திய மாநிலமான மத்தியப் பிரதேசத்தில் உள்ள பர்வானி மாவட்டத்தில் உள்ள ஒரு நகரம் மற்றும் நகர பஞ்சாயத்து ஆகும்.

## புவியியல்
. என்ற அடையாள ஆள்கூறுகளில் கடல்மட்டத்திலிருந்து சராசரியாக 242 மீட்டர் (793 அடி) உயரத்தில் பன்செமல் நகரம் அமைந்துள்ளது.

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி,பன்செமல் நகரத்தின் மக்கள் தொகை  10,745 ஆக இருந்தது. இம்மக்கள் தொகையில் ஆண்கள் 52% மற்றும் பெண்கள் 48% எனவும் இருந்தனர். பன்செமலில் சராசரி கல்வியறிவு விகிதம் 59% ஆகும், இது தேசிய சராசரியான 59.5% என்பதை விடக்  குறைவு: ஆண்களின் கல்வியறிவு 68%, ஆகவும் பெண்களின் கல்வியறிவு 49% ஆகவும் இருந்தது.  பன்செமல் நகரத்தின் மக்கள் தொகையில் 17% பேர் 6 வயதுக்குட்பட்டவர்கள் ஆவர்.

2011 ஆம் ஆண்டு மேற்கொள்ளப்பட்ட  இந்திய மக்கள் தொகை கணக்கெடுப்பின்படி,பன்செமல் நகரத்தின் மக்கள் தொகை  12,166 ஆக இருந்தது. இம்மக்கள் தொகையில் ஆண்கள் எண்ணிக்கை 6189 ஆகவும் பெண்கள் எண்ணிக்கை 5977 ஆகவும் இருந்தது. பன்செமலில் சராசரி கல்வியறிவு விகிதம் 75.62% ஆகும், இது தேசிய சராசரியான 69.32% என்பதை விட அதிகமாகும். ஆண்களின் கல்வியறிவு 82.07%, ஆகவும் பெண்களின் கல்வியறிவு 68.92% ஆகவும் இருந்தது.  பன்செமல் நகரத்தின் மக்கள் தொகையில் 14.60% பேர் 6 வயதுக்குட்பட்டவர்கள் ஆவர்.

## குறிப்பிடத்தக்க நபர்கள்
மாநிலத்தின் உள்துறை அமைச்சராக இருந்த பால பச்சன் இந்நகரத்தைச் சேர்ந்தவராவார். 

## மேற்கோள்கள்


பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:பர்வானி மாவட்டம்
திருச்சி. இரா. இராதாகிருஷ்ணன்

**திருச்சிராப்பள்ளி. இரா. இராதாகிருஷ்ணன்**, தமிழ் இலக்கிய அறிஞரும், தமிழ் மேடைப் பேச்சாளரும் ஆவார்.  சா. கணேசன் 1939ஆம் ஆண்டில் நிறுவிய கம்பன் கழகத்தின் மேடைகளில் கம்ப இராமாயணம் குறித்து ஆற்றிய சொற்பொழிவுகளின் ஊடாக  இந்திய தேசிய உணர்வை மக்களிடையே விதைத்தவர். 

மேடைப் பேச்சு மட்டுமின்றி புல்லாங்குழல்,  மோர்சிங், கஞ்சிரா போன்ற இசைக்கருவிகளை கற்றுத் தேர்ந்தவர். இராதாகிருஷ்ணன் எங்கும் தலைக் குடுமியுடன் காட்சியளிப்பர். இவர் இலங்கையைத் தவிர வேறு நாடுகளுக்கு சென்றதில்லை.  திருச்சி இரா. இராதாகிருஷ்ணன் வாழ்க்கை வரலாறு குறித்து, அவரது மகன் *இரா. இராமமூர்த்தி* என்பவர் *தமிழ்க் கடல்* எனும் தலைப்பில் நூலை வெளியிட்டுள்ளார்.
## மேற்கோள்கள்

பகுப்பு:தமிழறிஞர்கள்
பகுப்பு:தமிழ்ப் பேச்சாளர்கள்
பகுப்பு:திருச்சி மக்கள்
நவ்காம், பட்காம் மாவட்டம்

**நவ்காம்**  (*Nowgam*), இந்தியாவின் ஜம்மு காஷ்மீர் ஒன்றியப் பகுதியில் உள்ள பட்காம் மாவட்டத்தின் *ஏ. கே. போரா* வருவாய் வட்டத்தில் அமைந்த பெரிய கிராமம் ஆகும். நவ்காம் கிராமம், சிறிநகருக்கு தென்கிழக்கே 9.3 கிலோமீட்டர் தொலைவில் உள்ளது. இதன் அஞ்சல் சுட்டு எண்190015 ஆகும். நவ்காமில் காவல் நிலையம் உள்ளது.
## வரலாறு
நவ்காம் மற்றும் காஷ்மீரில் இரவு நேரத்தில் பாக்கித்தான் நாட்டில் இயங்கும் ஜெய்ஸ்-இ-முகமது எனும் தீவிரவாத அமைப்புக்கு ஆதரவாக சுவரொட்டிகள் ஒட்டப்பட்டிருந்ததை கண்காணித்த மாவட்டக் காவல் அதிகாரி *நிகில் போர்க்கர்*மேற்கொண்ட தொடர் விசாரணையில், மூன்று வாரங்கள் கழித்து அரியானா மாநிலத்தின் பரிதாபாத் நகரத்தில் ஒரு மருத்துவர் வீட்டில் சக்தி வாய்ந்த வெடிகுண்டுகள் தயாரிப்பிற்கான 2900 கிலோகிராம் அமோனியம் நைட்ரேட்டு மற்றும் எரி எண்ணெய் போன்ற மூலப்பொருட்களக் கைப்பற்றப்பட்டது.10 நவம்பர் 2025 அன்று ஜம்மு காஷ்மீர் காவல்துறை மற்றும் அரியானா காவல்துறை இணைந்து நடத்திய விசாரணையில் பரிதாபாத் நகரத்தின் வெளிபுறத்தில் ஒரு மருத்துவர் வீட்டில் வெடிபொருட்கள் செய்வதற்கான 360 கிலோகிராம் அமோனியம் நைட்ரேட்டு & எரி எண்ணெய் போன்ற மூலப்பொருட்கள், ஒரு தாக்குதல் துப்பாக்கி, ஒரு கைத்துப்பாகி கைப்பற்றப்பட்டது.
## நவ்காம் காவல் நிலையம் வெடிப்பு
பரிதாபாத் நகரத்தில் கைப்பற்றப்பட்ட சுமார் 3,000 கிலோகிராம் வெடிபொருட்களை தடயவியல் பரிசோதனை செய்வதற்கு சிறிநகர் அருகே உள்ள நவ்காம் காவல் நிலையத்திற்கு எடுத்துச் செல்லப்பட்டது. காவல் நிலையத்தின் வெளிப்புறத்தில் கைப்பற்றப்பட்ட வெடிபொருட்களை தடயவியல் வல்லுநர்கள் ஆய்வு செய்கையில் திடீரென வெடிபொருட்கள் வெடித்து சிதறியதில் தடயவியல் வல்லுநர்கள், தாசில்தார் உள்ளிட்ட 9  காவலர்கள் சம்பவ இடத்தில் மடிந்தனர் மற்றும் 29 பேர் படுகாயம் அடைந்தனர். மேலும் நவ்காம் காவல் நிலையமும் வெடித்து சிதறியது.

## இதனையும் காண்க
* 2025 தில்லி தானுந்துக் குண்டுவெடிப்பு 
## மேற்கோள்கள்

பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
பகுப்பு:பட்காம் மாவட்டம்
சோடியைட்டு

**சோடியைட்டு** (*Soddyite*) என்பது  (UO2)2SiO4•2H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சோடியைட்டு யுரேனியத்தின் ஒரு கனிமமாகும். இது மஞ்சள் நிற படிகங்களைக் கொண்டுள்ளது. பொதுவாக ஆக்சிசனேற்றப்பட்ட யுரேனியம் தாதுக்களில் கியூரைட்டுடன் கலக்கப்படுகிறது. பிரிட்டிசு கதிரியக்க வேதியியலாளர் மற்றும் இயற்பியலாளர் பிரடெரிக் சோடியின் (1877–1956) நினைவாக இக்கனிமத்திற்கு சோடியைட்டு எனப் பெயரிடப்பட்டது

பன்னாட்டு கனிமவியல் சங்கம் சோடியைட்டு கனிமத்தை Sodஎன்ற குறியீட்டால் அடையாளப்படுத்துகிறது.

காங்கோ சனநாயகக் குடியரசின் ஆட்-கட்டங்கா மாகாணத்தில் உள்ள சின்கோலோப்வே யுரேனியம் சுரங்கத்தின் பகுதியில் கண்டுபிடிக்கப்பட்டதைத் தொடர்ந்து, 1922 முதல் சோடைட்டு ஒரு செல்லுபடியாகும் இனமாக இருந்து வருகிறது.

## மேற்கோள்கள்

பகுப்பு:யுரேனியம்(VI) கனிமங்கள்
பகுப்பு:நெசோசிலிக்கேட்டுகள்
பகுப்பு:நேர்ச்சாய்சதுரக் கனிமங்கள்
பகுப்பு:சிலிக்கேட்டுகள்
பராய் மண்டிசா

**பராய் மண்டிசா** (*Farai Mandizha*) என்பவர் என்பவர் சிம்பாப்வே நாட்டைச் சேர்ந்த சதுரங்க வீரராவார். 1985 ஆம் ஆண்டு பிப்ரவரி மாதம் 14 ஆம் தேதியன்று சிம்பாப்வே நாட்டின் முரோம்பெத்சி நகரத்தில் இவர் பிறந்தார். பிடே அமைப்பு 2012 ஆம் ஆண்டில் இவருக்கு பன்னாட்டு சதுரங்க மாசுட்டர் பட்டத்தை வழங்கியது. 

## சதுரங்க வாழ்க்கை
பராய் மண்டிசா 40 ஆவது, 41 ஆவது மற்றும் 45 ஆவது சதுரங்க ஒலிம்பியாடு போட்டிகளில் சிம்பாப்வே அணிக்காக விளையாடினார்.

இவர் அமெரிக்காவில் வசிக்கிறார். மேலும் நியூயார்க்கில் உள்ள அண்டர் கல்லூரி வளாகப் பள்ளி  மற்றும் நியூ செர்சியில் உள்ள சிடார் இல் பிரெப் பள்ளி ஆகியவற்றில் சதுரங்கப் பயிற்சியாளராக  இருந்துள்ளார்.

2017 ஆம் ஆண்டு நடைபெற்ற உலக திறந்தநிலை சதுரங்க வாகையாளர் போட்டியில் 6/9 என்ற புள்ளிகளுடன் தனது இரண்டாவது கிராண்டு மாசுட்டர் விதிமுறையைப் பெற்றார்.

2025 ஆம் ஆண்டு சதுரங்க உலகக் கோப்பையில் போட்டியிட சிம்பாப்வே சதுரங்க கூட்டமைப்பால் இவர் தேர்ந்தெடுக்கப்பட்டார். பாசெம் அமீனுக்கு எதிரான போட்டியில் இவர் போட்டிக்கு செல்லாத காரணத்தால் தோற்கடிக்கப்பட்டார். 
 
## மேற்கோள்கள்

## வெளி இணைப்புகள்
*

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:சிம்பாப்வே சதுரங்க வீரர்கள்
சூரியேந்து தத்தா

**சூரியேந்து தத்தா** (*Suryendu Dutta*) என்பவர் இந்தியாவின் மும்பையிலுள்ள இந்திய தொழில்நுட்பக் கழகத்தில் புவி அறிவியல் துறையில் பேராசிரியராக உள்ளார். வண்டல்கள், கச்சா எண்ணெய்கள், தாவர வளர்சிதை மாற்றம், களிப்பாறை வளிமம், தொல்லுயிரெச்சத் தோற்ற இயல், புரோட்டின் படிவுமாற்றம், இலிக்னின் வளர்சிதை மாற்றம் ஆகிய பிரிவுகளில் இவரது ஆராய்ச்சி ஆர்வம் இருந்தது. 2001 ஆம் ஆண்டு கொல்கத்தாவின் இயாதவ்பூர் பல்கலைக்கழகத்தில் பயன்பாட்டு புவியியலில் முது அறிவியல் பட்டம் பெற்றார். 2003 ஆம் ஆண்டு மும்பை இந்திய தொழில்நுட்பக் கழகத்தில் புவி ஆய்வுத் துறையில் முதுநிலை தொழில்நுட்ப அறிவியல் பட்டம் பெற்றார், 2006 ஆம் ஆண்டு ஜெர்மனியின் ஆர்.டபிள்யூ.டி.எச். ஆச்சென் பல்கலைக்கழகத்தில் முனைவர் பட்டம் பெற்றார்.

## விருதுகள்
தத்தாவுக்கு வழங்கப்பட்ட கௌரவங்கள் மற்றும் விருதுகள் பின்வருமாறு:
#2020 ஆம் ஆண்டில் அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் பரிசு
#2017 ஆம் ஆண்டில் சுவர்ணசெயந்தி உறுப்பினர் கௌரவம் 
#2017 ஆம் ஆண்டில் தேசிய புவி அறிவியல் விருது
#2017 ஆம் ஆண்டில் பேராசிரியர் எசு பி சுகாத்மே கற்பித்தல் சிறப்பு விருது. 
#2014 ஆம் ஆண்டில் தேசிய அறிவியல் அகாடமியின் இளைய விஞ்ஞானி விருது.
#2013 ஆம் ஆண்டில் புலனாய்வு மற்றும் தேசிய பாதுகாப்பு கூட்டணியின் உறுப்பினர் கௌரவம் 
#2021 ஆம் ஆண்டில் 100 ஆசிய விஞ்ஞானிகள் பட்டியலில் இடம்.

## மேற்கோள்கள்

## வெளி இணைப்புகள்
*ORCID
*

பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:வாழும் மக்கள்
பகுப்பு:மேற்கு வங்காள அறிவியலாளர்கள்
அனுராதா என். நாயக்கு

**அனுராதா என். நாயக்கு** (*Anuradha N. Naik*) இந்தியாவின் கோவாவில் உள்ள மத்திய கடலோர வேளாண் ஆராய்ச்சி நிறுவனத்தில் ஓர் ஆராய்ச்சியாளராகப் பணிபரிகிறார். கோலா மிளகாய் பயிரிடுவதில் பழங்குடி பெண்களுக்கு ஆதரவளித்த பணிக்காக 2018 ஆம் ஆண்டு நாரி சக்தி புரசுகார் விருதைப் பெற்றார்.

## தொடக்க கால வாழ்க்கை
அனுராதா என். நாயக்கு கோவாவைச் சேர்ந்தவர். கோவா பல்கலைக்கழகத்தில் தாவரவியல் துறையில் பட்டப்படிப்பை முடித்தார்.

## தொழில்
தேசிய கடல்சார் நிறுவனத்திலும், இந்திய வேளாண் ஆராய்ச்சி கழகத்தின், மத்திய கடலோர வேளாண் ஆராய்ச்சி நிறுவனத்திலும் அனுராதா என். நாயக்கு ஆராய்ச்சியாளராகப் பணியாற்றினார். மத்திய கடலோர வேளாண் ஆராய்ச்சி நிறுவனத்தில் பணியிலிருந்த போது ஒரு முறை கபோ-டி-ராமாவு பகுதிக்குச் சென்றபோது, சிவப்பு கோலா மிளகாய்கள் வெயிலில் உலர்த்தப்படுவதைக் கவனித்தார். மிளகாய்கள் கோலா கிராமத்திலிருந்து தங்களுடைய பெயரைப் பெற்றன. மேலும் மழைக்காலங்களில் கனகோனா பகுதியில் உள்ள மலைப்பகுதிகளில் மட்டுமே இவை வளர்க்கப்படுகின்றன.

மிளகாய் பயிரிடும் பழங்குடிப் பெண்கள் முதலில் தங்கள் மிளகாய் செடி வளர்க்கும் நுட்பங்களைப் பற்றி நாயக்கிடம் விவாதிக்க தயங்கினர். ஆனால் அவர் அறிவியல் ஆராய்ச்சியின் மதிப்பினை பற்றி அவர்களிடம் எடுத்துக் கூறினார். கோலா கனகோனா மிளகாய் சாகுபடியாளர்கள் குழு என்ற சமூக அமைப்பை உருவாக்க இவர் பெண்களுக்கு உதவினார். இக்குழு மிளகாயை பொட்டலமிட்டு சந்தையில் விற்பனை செய்கிறது. இந்தக் குழுவிற்கு தாவர மரபணு இரட்சகர் எனும் சமூக விருது வழங்கப்பட்டது. மேலும் நாயக்கிற்கு 2018 ஆம் ஆண்டு நாரி சக்தி புரசுகார் விருது வழங்கப்பட்டது. இந்தியாவின் பெண்களுக்கு மட்டுமே வழங்கப்படும் மிகவும் உயர்ந்த சிவில் விருது இதுவாகும். மேலும் இவ்விருது பெற்ற  கோவாவைச் சேர்ந்த முதல் நபர் என்ற சிறப்பும் இவருக்கு கிடைத்தது.  

2020 ஆம் ஆண்டு சனவரி மாதத்தில் கோலா மிளகாய்க்கு புவியியல் அடையாள கௌரவம்  வழங்கப்பட்டது. இதன் சாகுபடி பரப்பளவை விரிவுபடுத்தும் நோக்கில் சோதனைகள் அறிவிக்கப்பட்டன.  இருப்பினும் சமவெளிகளில் அதை வளர்ப்பது குறித்து நாயக்கு கவலை தெரிவித்தார்.. அகசைம் கிராமத்திலிருந்தும் தலிகாவோவிலிருந்தும் வரும் அர்மல் மிளகாய் மற்றும் செயிண்ட் எசுடேவாவ் தீவிலிருந்து வரும் ஓக்ரா என்ற வெண்டைக்காய் போன்ற பிற உள்ளூர் பயிர்களின் மீதும் இவர் தனது கவனத்தைத் திருப்பினார்.

## மேற்கோள்கள்

பகுப்பு:நாரி சக்தி விருது பெற்றவர்கள்
பகுப்பு:வாழும் மக்கள்
பகுப்பு:இந்தியத் தாவரங்கள்
பகுப்பு:இந்தியப் பெண் அறிவியலாளர்கள்
பகுப்பு:இந்தியாவில் செயல்படும் தாவரவியலாளர்கள்
ஆதித்யா சர்பால்

**ஆதித்யா சர்பால்** (*Aditya Surpal*) என்பவர் இந்தியாவைச் சேர்ந்த ஒரு தொழிலதிபர்  ஆவார். 1982 ஆம் ஆண்டு மார்ச்சு மாதம் 16 ஆம் தேதியன்று பிறந்தார். சர்பால் குழுமத்தின் இயக்குநராகவும் இருந்தார். கல்வித் துறையில் இந்தோ-பிரெஞ்சு ஒத்துழைப்பை வளர்ப்பதற்கு பங்களித்ததற்காக 2023 ஆம் ஆண்டில் இவருக்கு பிரான்சு நாட்டின் தேசிய கௌரவ விருது  வழங்கப்பட்டது.

## ஆரம்பகால வாழ்க்கை
சர்பால் இந்தியாவின் லூதியானாவில் பிறந்தார். சர்பால் மிதிவண்டி நிறுவனத்தின் நிறுவனர் அனில் சர்பாலின் மகனாக அறியப்படுகிறார். புது தில்லி மாடர்ன் பள்ளியில் பள்ளிப்படிப்பை முடித்தார். பின்னர் கார்டிஃப் பல்கலைக்கழகத்தில் வணிக நிர்வாகத்தில் இளநிலை பட்டம் பெற்றார்.

2020 ஆம் ஆண்டில், புது தில்லி மற்றும் குருகிராமில் வெளிநாட்டில் பிரெஞ்சு கல்விக்கான முகமையுடன்  இணைந்து இந்தியாவின் முதல் தொடக்க நிலை மழலையர் பள்ளியான பேபி டக்சு மற்றும் ஆவ் கிராண்ட் ஏர் ஆகியவற்றை நிறுவினார்.

## தனிப்பட்ட வாழ்க்கை
ஆதித்யா சர்பால் சஞ்சீவானி சர்பாலை திருமணம் செய்துகொண்டார்.

## விருதுகள்
*2022 ஆம் ஆண்டில் அங்கேரியின் கௌரவ தூதர்
*2023 ஆம் ஆண்டில் மாநில அமைச்சர் கிரிசௌலா இயச்சரோபௌலோவால் தேசிய தகுதி ஆணையின் அதிகாரியாக நியமிக்கப்பட்டார்.

## மேற்கோள்கள்

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:இந்தியத் தொழிலதிபர்கள்
பன்னாட்டுக் கூட்டுறவு ஆண்டு

2012 ஆம் ஆண்டை, **பன்னாட்டுக் கூட்டுறவு ஆண்டாக** (*International Year of Cooperatives*) 2009 திசம்பர் 18 அன்று ஐக்கிய நாடுகள் பொதுச் சபையால் அறிவிக்கப்பட்டது. 

உலகம் முழுவதும் சமூக-பொருளாதார வளர்ச்சிக்கு பங்களிக்கும் கூட்டுறவு அமைப்புகளை அங்கீகரிக்கும் விதமாக இந்த ஆண்டு அனுசரிக்கப்படுகிறது.  இது அதிகாரப்பூர்வமாக 2011 அக்டோபர் 31 அன்று "கூட்டுறவு மூலம் ஒரு சிறந்த உலகத்தை உருவாக்குதல்" என்ற கருப்பொருளுடன் தொடங்கப்பட்டது.  ஐக்கிய நாடுகள் சபையின் பொதுச் செயலாளர் பான் கி மூன்  2011 நவம்பரில் பன்னாட்டுக் கூட்டுறவு கூட்டணியின் உச்சி மாநாட்டில் உரையாற்ற அழைக்கப்பட்டார். 

## மேற்கோள்கள்

பகுப்பு:ஐக்கிய நாடுகள் கடைப்பிடிப்புக்கள்
பகுப்பு:கூட்டுறவு
பகுப்பு:2012
இரமேசு ரிசிதேவ்

**இரமேசு ரிசிதேவ்** (Ramesh Rishidev) என்ப்வர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் இந்தியாவின் பீகாரின் மாதேபுரா மாவட்டத்தைச் சேர்ந்தவர். பீகார் அரசின் பட்டியல் இனத்தவர் நலத்துறை அமைச்சராகவும், பீகார் சட்டமன்றத்தில் குமார்கண்ட் சட்டமன்றத் தொகுதி உறுப்பினராகவும் பணியாற்றினார்.

## ஆரம்பகால வாழ்க்கை
ரிசிதேவ் 1970ஆம் ஆண்டு சனவரி 22 அன்று பீகாரின் மாதேபுரா மாவட்டத்தில் பிறந்தார்.

## அரசியல்
ரிசிதேவ் அக்டோபர் 2005 பீகார் சட்டப்பேரவைத் தேர்தலில் குமார்கண்ட் சட்டமன்றத் தொகுதியில் போட்டியிட்டு வெற்றி பெற்றார். மீண்டும் இவர் 2010 மற்றும் 2015 பீகார் சட்டமன்றத் தேர்தலில் சிங்கேசுவர் சட்டமன்றத் தொகுதியில் போட்டியிட்டு வெற்றி பெற்றார். இவர் சூலை 2017இல் பீகார் அரசாங்கத்தின் பட்டியல் இன நலத்துறை அமைச்சராக நியமிக்கப்பட்டார்.

பீகார் மாநில சட்டமன்றத்திற்கு 2025-ல் நடைபெற்ற தேர்தலில் மீண்டும் சிங்கேசுவர் சட்டமன்றத் தொகுதியில் ஐக்கிய ஜனதா தள வேட்பாளராகப் போட்டியிட்டு வெற்றிபெற்றார்.

## மேற்கோள்கள்

பகுப்பு:பீகார் சட்டமன்ற உறுப்பினர்கள்
நெய் கிச்சிலி

**நெய் கிச்சிலி** *(Naikichili)* எனப்படும் இது; **CR 10-114** மற்றும் **CR 115** ஆகிய ஊங்கணோர் மரபு வழி நெல் இரகங்களை இணைத்து உருவாக்கப்பட்ட புதிய நெல் வகையாகும். தமிழ்நாட்டின் நீர்ப்பாசன நிலங்களாக உள்ள பகுதிகளுக்கு பயிரிட பரிந்துரைக்கப்படும் இது, ஒடிசா மாநிலமான கட்டக்கில் செயல்படும் மத்திய நெல் ஆராய்ச்சி நிலையம் (ICAR) மூலத்தில் 1977 ஆம் ஆண்டு வெளியிடப்பட்டதாக அறியப்படுகிறது.  

120 நாட்களில் முதிர்வடைவதாக கருதப்படும் இந்த நெல் இரகம், ஒரு எக்டேருக்கு சராசரியாக 4,000 கிலோ கூல உற்பத்தித்திறனைப் பதிவு செய்துள்ளது. குலைநோய் எனப்படும் பூஞ்சை நோயை எதிர்க்கும் திறன் கொண்ட இந்நெல் இரகத்தின் அரிசி,  நீண்ட மற்றும் மெல்லிய (சன்னம்) இரகம் எனப்படுகிறது. குலைநோய் எனப்படும் பூஞ்சை நோயை எதிர்க்கும் திறன் கொண்ட இந்நெல் இரகத்தின் அரிசி, நீண்ட மற்றும் மெல்லிய (சன்னம்) இரகம் எனப்படுகிறது.

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
பகுப்பு:இந்தியாவில் வேளாண்மை
சந்திரகாந்து சம்பத்து

**சந்திரகாந்து சம்பத்து** (*Chandrakant Sampat*) என்பவர் இந்தியாவைச் சேர்ந்த ஒரு முதலீட்டாளர் ஆவார். 1929 ஆம் ஆண்டு முதல் 2015 ஆம் ஆண்டு வரையிலான காலத்தில் வாழ்ந்தார். 1970 ஆம் ஆண்டுகளில் மற்ற முதலீட்டாளர்கள் உண்மையான மதிப்பை உணரும் முன்பே பன்னாட்டு நிறுவனங்களைத் தேர்ந்தெடுத்து தனது செல்வத்தை குவித்தார். மேலும் "இந்தியாவில் மதிப்பு முதலீட்டின் தந்தை" என்று அறியப்பட்டார்.

## ஆரம்ப வாழ்க்கை
1929 ஆம் ஆண்டு ஒரு குசராத்தி குடும்பத்தில் சந்திரகாந்து சம்பத்து பிறந்தார். 1950 ஆம் ஆண்டுகளில்  தனது குடும்பத் தொழிலை விட்டு வெளியேறிய பிறகு, 26 வயதில் இந்திய சந்தையில் முதலீடு செய்யத் தொடங்கினார்.

## தொழில்
1970 ஆம் ஆண்டுகளில் அந்நியச் செலாவணி ஒழுங்குமுறைச் சட்டம் நடைமுறைக்கு வந்த பிறகு, மற்ற முதலீட்டாளர்கள் தங்கள் பங்குகளை அவற்றின் உள்ளார்ந்த மதிப்புக்குக் கீழே குறைத்த நிறுவனங்களின் உண்மையான மதிப்பை உணரும் முன்பே, பன்னாட்டு நிறுவனங்களை வாங்கி இவர் பெரும் செல்வத்தை குவித்தார். "இந்தியாவில் மதிப்பு முதலீட்டின் தந்தை" என்று அழைக்கப்படும் சந்திரகாந்து சம்பத், ஒரு முழு தலைமுறை முதலீட்டாளர்களையும் ஊக்கப்படுத்தினார். உறுதிப்பாடு மற்றும் கடுமையான ஒழுக்கம் கொண்ட மனிதராக இருந்தார். இதனால் இந்தியாவின் மிகப்பெரிய முதலீட்டாளர்களில் ஒருவராக மாறினார். 

டி-மார்ட் சில்லறை விற்பனைச் சங்கிலியின் நிறுவனர் மற்றும் உரிமையாளரும் மதிப்பு முதலீட்டாளருமான இராதாகிசன் தமானி உட்பட பல இந்திய முதலீட்டாளர்களை இவர் ஊக்கப்படுத்தி வழிநடத்தியதாகக் கூறப்படுகிறது. வெற்றிகரமான முதலீட்டு உத்திக்காக இவர் வாரன் பஃபெட்டுடன் ஒப்பிடப்பட்டார்.

## இறப்பு
86 வயதான முதலீட்டாளர் ஒரு சுறுசுறுப்பான, எளிமையான வாழ்க்கையை நடத்தினார். 2015 ஆம் ஆண்டில் தனது 86 வயதில் இறந்தார்.

## மேலும் காண்க
*பங்கு சந்தை சரிவு

## மேற்கோள்கள்

பகுப்பு:1929 பிறப்புகள்
பகுப்பு:2015 இறப்புகள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:இந்தியத் தொழிலதிபர்கள்
பகுப்பு:குஜராத் மக்கள்
மெக்கல்வெயிட்டு

**மெக்கல்வெயிட்டு-(Y)** (*Mckelveyite-(Y)*) என்பது  Ba3Na(Ca,U)Y(CO3)6•3H2O.என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இது நீரேற்றப்பட்ட சோடியம், பேரியம், இட்ரியம் மற்றும் யுரேனியம் கொண்ட கார்பனேட்டு தாதுவாகும். 

பன்னாட்டு கனிமவியல் சங்கம் மெக்கல்வெயிட்டு-(Y) கனிமத்தை Mkv-Yஎன்ற குறியீட்டால் அடையாளப்படுத்துகிறது.

## தோற்றம்
மெக்கல்வெயிட்டு-(Y) முதன்முதலில் 1965 ஆம் ஆண்டு வயோமிங்கின் சுவீட்வாட்டர் மாகாணத்தில்  உள்ள கிரீன் ஆறு உருவாக்கத்தில் உள்ள படிவுகளிலிருந்து கண்டுபிடித்து விவரிக்கப்பட்டது. மேலும்  அமெரிக்க புவியியல் ஆய்வின் முன்னாள் இயக்குநரான வின்சென்ட் எல்லிசு மெக்கெல்வியின் (1916–1985) நினைவாகப் பெயரிடப்பட்டது.

வயோமிங்கின் பசுமை நதி உருவாக்கத்தில் திரோனா கனிம அடுக்குகளுடன் தொடர்புடையதாகக் காணப்படுகிறது. உருசியாவின் கோலா தீபகற்பத்தில் உள்ள கிபினி திண்மப்பாறைத் தொகுதி என்ற கார ஊடுருவும் இடத்திலிருந்தும் காணப்பட்டதாகப் பதிவாகியுள்ளது. இது பசுமை நதி உருவாக்கத்தில் எவால்டைட்டு, அக்மைட்டு, பயோடைட்டு, குவார்ட்சு, இலேபண்ட்சோவைட்டு, சீயர்லசைட்டு மற்றும் உலுகோசுபீனைட்டு ஆகிய கனிமங்களுடன் இணைந்து காணப்படுகிறது.

கிபினி திண்மப் பாறைத் தொகுதியில் எவால்டைட்டு, பெலோவைட்டு-(Ce), புளோரைட்டு, நெனாட்கெவிசைட்டு, அன்சைலைட்டு-(Ce), சின்கைசைட்டு-(Ce), குகாரன்கைட்டு-(Y), பர்பான்கைட்டு, கால்சைட்டு, பாரைட்டு மற்றும் ஆர்த்தோகிளேசு ஆகிய கனிமங்களுடன் சேர்ந்து  காணப்படுகிறது.

ஆப்கானித்தானின் கனெசின் வளாகத்தில் இது டோலமைட்டு, கால்கின்சைட்டு-(Ce), கார்போசெர்னைட்டு, கனெசைட்டு மற்றும் பாரைட்டு ஆகியவற்றுடன் இணைந்து காணப்படுகிறது.[2]  கியூபெக்கில் உள்ள  செயிண்ட்-இலாயர் மலையிலும் கிடைப்பதாகப் பதிவாகியுள்ளது.

கோலா தீபகற்பத்தில் உள்ள ஊரியார்வி கார-சிலிக்கா உள்ளடக்கம் குறைந்த மலைப்பகுதியில் நியோடிமியம் நிறைந்த மெக்கல்வெயிட்-(Nd) என்ற தொடர்புடைய கனிமத்தின் இருப்பு விவரிக்கப்பட்டுள்ளது. இருப்பினும், இந்த கனிமம் பன்னாட்டு கனிமவியல் சங்கத்தால்  அங்கீகரிக்கப்படவில்லை.

## மேற்கோள்கள்

பகுப்பு:பேரியம் கனிமங்கள்
பகுப்பு:சோடியம் கனிமங்கள்
பகுப்பு:கால்சியம் கனிமங்கள்
பகுப்பு:இட்ரியம் கனிமங்கள்
பகுப்பு:யுரேனியம் கனிமங்கள்
பகுப்பு:கார்பனேட்டு கனிமங்கள்
பகுப்பு:முச்சரிவச்சுக் கனிமங்கள்
கேதார்நாத் சிங் (பீகார்)

**கேதார்நாத் சிங்** (*Kedar Nath Singh*) என்பவர் இந்திய அரசியல்வாதியும் பீகார் சட்டமன்ற உறுப்பினறும் ஆவார். இவர் பாரதிய ஜனதா கட்சியினைச் சேர்ந்தவர். இவர் 2010 முதல் தொடர்ந்து நான்காவது முறையாக 2025ஆம் ஆண்டு நடைபெற்ற பீகார் சட்டமன்றத் தேர்தலில் பனியாபூர் சட்டமன்றத் தொகுதியில் பாரதிய ஜனதா கட்சி சார்பில் போட்டியிட்டு சட்டமன்ற உறுப்பினர் ஆனார். இவர் இதற்கு முந்தைய தேர்தல்களில் இராச்டிரிய ஜனதா தளம் வேட்பாளராகப் போட்டியிட்டு வெற்றி பெற்றுள்ளார்.

## தேர்தல் செயல்பாடு
### 2025

### 2020

பகுப்பு:பீகார் சட்டமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
செயற்கைக்கோள் ஏற்பி

thumb|பல செயற்கைக்கோள் தட்டுகள்
செயற்கைக்கோள் ஏற்பி(satellite receiver)ஒரு சமயத்தில் ஒரு அலைவரிசையை மட்டுமே தேர்ந்தெடுக்கும்.இந்த செயல் மற்ற அறைகளில் அமைக்கப்படும் வேறொரு ஏற்பிக்கும் வழியை ஏற்படுத்துகிறது.அனேக செயற்கைக்கோள் ஏற்பியில் வெளியீடு கடத்தியை பொறுத்தும் அமைப்பு உள்ளது.தற்போது இரு வானொலி சைகையை ஒரு தட்டு ஆன்டெனா கொண்டு பெறும் வசதியும் ஏற்படுத்தப்பட்டுள்ளது. அதற்காக கூடுதல் வசதி கொண்ட உபகரணங்கள் இணைக்கப்படுகிறது.அவை மேட்ரிக்‌ஸ் அல்லது மல்டி சாட் சுவிட்ச் எனப்படுகிறது. நமக்கு தேவையான நிலையத்தைப் பெற உள்ளூர் செயற்கைக்கோள் இணைப்பை நிர்வாகம் செய்பவர்களிடமிருந்து பெறலாம். 

செயற்கைக்கோள் வாங்கிகளின் தொடர்பை நிலவழி தொலைபேசி பாதையில் 24/7 ன் படிஏற்படுத்திக் கொள்ளலாம்.ஒரு சில பாதைக்கு கட்டணம் செலுத்தும்படி அமைக்கப்படுகிறது.இதனால் தேவையான சினிமா,பொழுதுபோக்கு மற்றும் விளையாட்டிற்கான அலைவரிசைகளை குறிப்பிட்ட தொகுப்பு கட்டணம் கொடுத்து பயன்படுத்தலாம்.

## மேற்கோள்கள்